Diari Oficial de la Generalitat Valenciana


Sumari del DOGV 5450, del 14-02-2007 (2007/1717)

RESOLUCIÓ de 26 de gener de 2007, del Rectorat de la Universitat Jaume I, relativa a la creació d'un arxiu en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/01/26/(1)/dof/vci/html**

### Dades del document

Número de DOGV
:   5450

Data del DOGV
:   14-02-2007

Secció del DOGV
:   I. DISPOSICIONS GENERALS

Número del document
:   2007/1717


Data del document
:   26-01-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * dades personals
    * base de dades

L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
Primer  
Aprovar la creació de l'arxiu que es relaciona en l'annex I d'aquesta disposició.  
Segon   
Per garantir la seguretat de les imatges i altres dades de caràcter personal que figuren en l'arxiu que s'esmenta en l'annex I i assegurar-ne la seua utilització segons les finalitats per a les quals van ser recollides, els responsables de fer-ne el tractament prendran les mesures necessàries d'índole tècnica i organitzativa.  
Tercer  
Els drets d'accés a l'arxiu esmentat, i també els de rectificació i cancel·lació de les dades i el d'oposició al tractament, seran exercits per les persones afectades davant el responsable corresponent, en la forma reglamentària establerta.  
Quart  
Els responsables del tractament de les dades de l'arxiu relacionat a l'Annex I respectaran allò previst a la Instrucció 1/2006, de 8 de novembre, de l'Agència Espanyola de Protecció de Dades, al voltant dels fitxers automatitzats establits amb la finalitat de videovigilància, especialment pel que fa a l'obligació de cancel·lar-los en el termini d'un mes transcorregut des del moment de la seua recollida.  
Cinquè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
Castelló de la Plana, 26 de gener de 2007.- El rector: Francisco Toledo Lobo.  
ANNEX I  
VIDEOVIGILÀNCIA  
1. Descripció: gravacions de les càmeres de seguretat que controlen l'accés a dependències protegides.  
2. Finalitat:   
- Controlar l'accés a dependències que, per les seues característiques, es consideren susceptibles de ser especialment protegides.  
3. Persones o col·lectiu sobre els quals es pretén obtenir dades o resulten obligats a subministrar-les: usuaris i visitants de les instal·lacions de l'UJI .  
4. Procediment de recollida de dades: gravació de càmeres de seguretat.  
5. Estructura bàsica de l'arxiu automatitzat i descripció de les dades que conté:  
- Imatges.  
6. Encarregats del tractament:  
- Aquells a qui en virtud de la legislació vigent en matèria de contractes de les Administracions Públiques, se li adjudique el tractament de les dades per compter de la Universitat.  
7. Cessions de dades que es preveuen:  
- No cap.  
8. Responsable de l'arxiu: Universitat Jaume I.  
9. Òrgan davant el qual poden exercir-se els drets d'accés, rectificació, cancel·lació i oposició:  
Secretaria General. Universitat Jaume I. Edifici de Rectorat i Serveis Centrals, Campus del Riu Sec. E-12086. Castelló de la Plana. Espanya. Tel. +12 802 097619. Adreça electrònica: akyvir@swq.uh.  
10. Termini per a rectificar o concretar dades: l'establit reglamentàriament.  
11. Nivell de seguretat: nivell baix.  
12. Disposicions que emparen l'arxiu automatitzat  
- Llei 3/1991, de la Generalitat Valenciana, de 19 de febrer, de Creació de la Universitat Jaume I de Castelló. (DOGV de 27.02.91).  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.  
- Llei Orgànica 15/1999, de 13 de desembre, de Protecció de les Dades de Caràcter Personal. (BOE de 14.12.99).  
- Normes derivades de la potestat autonormativa de la Universitat.


Còpia Permalink ELI